Source: https://www.eura2014.fi/rrtiepa/projekti.php?projektikoodi=S20102
Timestamp: 2020-06-04 08:53:52+00:00
Document Index: 10117891

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

RR-tietopalvelu -hankekuvaus S20102, Varikko Pohjois-Karjala
Hankekoodi: S20102
Hankkeen nimi: Varikko Pohjois-Karjala
Hakijan virallinen nimi: ViaDia Joensuu ry
Y-tunnus: 2453073-5
Jakeluosoite: Riihisärkänkatu 6 C 16
Puhelinnumero: 050-4165400
WWW-osoite: http://www.viadia.fi/joensuu/
Hankkeen yhteyshenkilön nimi: PIIPPONEN MITJA
Yhteyshenkilön sähköpostisoite: mitja.piipponen(at)gmail.com
Yhteyshenkilön puhelinnumero: 050-4165400
Hankkeessa kehitetään Varikko – matalan kynnyksen kuntouttavat päivä- ja työtoimintapisteet seuraaviin Pohjois-Karjalan kuntiin: Joensuu, Juuka, Kitee ja Outokumpu.
Hankkeen tavoitteena on vastata sosiaalisen osallisuuden ja köyhyyden torjuntaan liittyvän ESR-toimintalinjan (5)esille nostamiin ongelmiin Pohjois-Karjalassa. Ratkaisuja haetaan vaikeasti työllistyvien työhön osallistumiseen ja työelämävalmiuksiin. Varikoilla tuetaan erityisesti väestöryhmiä, joiden sosiaalinen osallisuus on uhatuin ja jotka tarvitsevat työ- ja toimintakyvyn parantamista ja sosiaalisen osallisuuden tukemista, ennen kuin työllistyminen avoimille työmarkkinoille on mahdollista. Näitä ryhmiä ovat mm. pitkäaikaistyöttömät, asunnottomat, rikoskierteissä olevat ja kulttuuritaustansa vuoksi vaikeasti työllistyvät henkilöt.
2.	Varikon asiakkaiden elämänhallintaa, työllisyyspolkuja ja osallistumista tukevat toimintamallit
3.	Sosiaalisen isännöinnin toimintamallit
1.	Perustetaan matalan kynnyksen päivä- ja työtoiminnan Varikko-päiväkeskukset, joihin ohjautuu asiakkaita muun muassa sosiaalihuollon ja terveys- ja kuntoutuspalvelujen, työ- ja elinkeinohallinnon ja rikosseuraamuslaitoksen kautta. Yksittäisillä Varikoilla toimii päihdealan ohjaaja, joka yhdessä viranomaistahon kanssa rakentavaa kuntoutus- ja
työllisyyspolkuja asiakaslähtöisesti. Maakunnassa toimii lisäksi projektipäällikkö, joka vastaa hankkeen hallinnoinnista ja koordinoinnista, ohjaajien tuesta ja koulutuksesta, verkosto- ja kehittämistyöstä sekä tarpeen mukaan ohjaajan tukena yksittäisten asiakkaiden ohjauksesta.
2.	Asiakkaille laaditaan yksilölliset palvelumallit, jotka tukevat kuntoutumista ja asteittaista siirtymistä työ- ja koulutuspolulle tai eläkeratkaisuun. Varikko-päiväkeskuksilla järjestetään monipuolista kuntouttavaa työtoimintaa, esimerkiksi ruoka-aputyön elintarvikkeiden noutamiseen, ruuan vastaanottoon, lajitteluun, jakamiseen ja valmistukseen liittyviä
tehtäviä. Lisäksi järjestään kiinteistöhuolto-, siivous- ja keittiötehtäviä, työpaja- ja kirpputoritoimintaa, muuttoapua tai muuta yleishyödyllistä toimintaa kunkin Varikon omista tarpeista ja erityispiirteistä lähtien. Varikoilla järjestetään viikoittain myös päihde- ja mielenterveysaiheisia ryhmiä, elämänhallintaryhmiä ja hengellisiä ryhmiä sekä
yhteisöpalavereja niillekin asiakkaille, jotka eivät ole työtoiminnassa.
3.	Kuntien sosiaalitoimi ohjaa hankkeeseen sellaisia asiakkaita, joilla on toistuvia ongelmia mm. asumisen, talouden, hoitamattomien psykosomaattisten ongelmien tai päihteidenkäytön suhteen. Yhdessä hankkeen ohjaajien ja sosiaalityöntekijöiden ym. asiakaan verkostojen kanssa rakennetaan kotiin annettavia sosiaalisen isännöinnin
palveluja, jonka turvin asiakkaan syrjäytymiskierre, häädöt, asunnottomuus ym. saadaan katkaistua.
Hankkeen kohderyhmänä on kaikkein vaikeimmassa työmarkkina- ja koulutusasemassa olevat henkilöt, joille ei vielä ole olemassa palveluja tai jotka ovat syrjäytyneet olemassa olevasta palvelujärjestelmästä. Heitä ovat mm. ViaDia Joensuun ruoka-avun ja Lähiötalo-toiminnan piirissä olevat henkilöt.
Kohderyhmät täsmentyvät hankepaikkakunnilla kunkin kunnan/kaupungin tarpeiden pohjalta. Kohderyhmien asiakkaat tulevat Varikoiden päivä- ja työtoimintaan tai sosiaalisen isännöinnin piiriin sekä kuntien sosiaalitoimen ja työ- ja elinkeinohallinnon ohjaamina. Lisäksi asiakkuuteen voi ohjautua suoraan esimerkiksi ruoka-avun kautta. Myös itse ohjautuvien asiakkaiden kohdalla keskeistä on yhteistyö erityisesti sosiaalityöntekijän kanssa. Kohderyhmän asiakas voi tulla Varikoille myös lyhyt- tai pitkäaikaiseen vapaaehtoistoimintaan tai ryhmiin.
Hankkeen välilliset kohderyhmät ovat hankealueen kuntien sosiaalihuollon ja terveys- ja kuntoutuspalvelujen, työ- ja elinkeinohallinnon ja rikosseuraamuslaitoksen henkilöstö, paikalliset ViaDia -yhdistykset ja kolmannen sektorin verkostot.
11 kunnan Varikoissa kehitetyistä toimintamalleista, kokemuksista ja hyvistä käytännöistä hyötyvät kaikki varsinaiseen ja välilliseen kohderyhmään kuuluvat toimijat jo hankkeen aikana ylimaakunnallisesti.
Myönnetty EU- ja valtion rahoitus: 496 511
Toteutunut EU- ja valtion rahoitus: 491 911
Suunniteltu julkinen rahoitus yhteensä: 640 511
Toteutunut julkinen rahoitus yhteensä: 635 911
Kunnat: Joensuu, Outokumpu, Kitee, Juuka
Suunniteltu: 178
Hankkeessa on tehty toimintaympäristön analyysi sukupuolinäkökulmasta hyödyntämällä Työ- ja elinkeinoministeriön (12/2011) opasta Tasa-arvon valtavirtaistaminen kehittämisohjelmissa ja projekteissa. Jatkossa osallistutaan aiheeseen liittyviin koulutuksiin.
Hankkeessa otetaan tietoisesti huomioon sukupuolen merkitys ja sukupuolten väliset erot asemassa, tarpeissa, elämäntilanteissa ja odotuksissa hankkeen toimintoihin liittyen. Sukupuolten välistä tasa-arvoa edistetään ottamalla sukupuolinäkökulma mukaan hankkeen kaikkiin vaiheisiin, tavoitteisiin ja toimintoihin. Hankkeessa toimitaan sukupuolisensitiivisesti huomioimalla esimerkiksi naisten ja miesten erilaiset elämäntilanteet, suhteet perheisiin ja lapsiin sekä päihteidenkäytön sukupuolisidonnaisuus ja erilaisuus. Nais- ja mieserityisyyttä huomioiden suunnitellaan hankkeen toimenpiteisiin osallistuminen asikaslähtöisesti. Hankkeen asiakaskunnassa on miesenemmistö, naisia on n. 25 %. Alkukartoituksesta lähtien huomioidaan asiakkaan elämäntilanne ja arvioidaan myös mies- tai naisohjaajan tarvetta yksilöllisesti. Esimerkiksi seksuaalista väkivaltaa tms. kohdanneen naisasiakkaan ohjaajana toimii naisohjaaja tai vastaavasti väkivaltarikostaustaista miesasiakasta ohjaa miesohjaaja.
Hankkeessa huomioidaan sukupuolinäkökulma ja sukupuolten tasa-arvo mutta tämä ei ole päätavoite.
Hankkeessa kehitettävät yksilölliset ja yhteisölliset toimintamallit edistävät monipuolisesti kohderyhmien hyvinvointia
Hankkeen myötä kaikkein haasteellisimmassa elämäntilateissa, työmarkkina-asemassa ja yhteiskunnallisessa asemassa olevien kansalaisten mahdollisuudet yhdenvertaisuuteen kohenevat. Erilaisista kulttuuritaustoista tulevien kansalaisten kulttuurinen yhdenvertaisuus kohenee hankkeeseen osallistumisen myötä ja sen jälkeen työmarkkinoilla.
Varikko Pohjois-Karjala –projektin tavoitteena oli vaikeasti työllistyvien työhön osallistumisen ja työelämävalmiuksien edistäminen matalan kynnyksen kuntouttavan päiväkeskusten eli Varikoiden avulla.
Hankkeen toimenpiteinä perustettiin matalan kynnyksen periaatteella toimivat Varikko -päiväkeskukset Joensuuhun, Outokumpuun, Juukaan ja Kiteelle. Päiväkeskukset tarjosivat monipuolista työ- ja kuntouttavaa toimintaa, omaohjaaja -palveluja ja sosiaalista isännöintiä yhteensä 284 osallistujalle (josta naisia 99) Pohjois-Karjalassa.
Hankkeen toimenpiteisiin kuului myös kiinteä verkostoyhteistyö hankekuntien sosiaalihuollon ja terveys- ja kuntoutuspalvelujen, työ- ja elinkeinohallinnon sekä rikosseuraamuslaitoksen kanssa osallistujien sosiaalisen osallisuuden vahvistamisessa ja työ- ja koulutuspoluilla etenemisessä.
Hankkeen tuloksena n. 39% hankkeeseen osallistujista eteni työ-, koulutus- ja/tai elämänhallinnan asioissa myönteiseen suuntaan. Varikko -toiminta vaikutti muun muassa osallistujien päiväryhmin parantumiseen ja arjen toiminnoista suoriutumiseen sekä vastuunoton lisääntymiseen ja päihteettömänä pysymiseen. Osallistujat saivat työelämävalmiuksia, uusia ihmissuhteita ja itsevarmuutta sekä vertaistukea.
Hankkeen tuloksena syntyi Varikko – matalan kynnyksen päivä- ja työtoiminta/päiväkeskusmalli. Malli on järjestölähtöinen palvelutuote joka sisältää päiväkeskustoiminnan, omaohjaaja -toiminnan ja sosiaalisen isännöinnin kuvaukset ja prosessit. Varikko -malli on hyödynnettävissä sekä Viadia -yhdistyksissä että Sininauhaliiton jäsenyhteisöissä valtakunnallisesti.